Keskustelu:Tyydyttynyt rasvahappo

message: Kirjaan tämän asian varmuuden vuoksi tännekin vielä hiukan laajemmin, koska edellinen kieltämättä turhan lakoninen muokkaukseni poistettiin perusteettomasi saatteella "pois kantaaottava oma tutkimus". Poistossa ei kuitenkaan ollut kyse "omasta tutkimuksesta", vaan kahdesta laadukkaasta tieteellisestä vertaisarvioidusta artikkelista. Ensimmäisen tutkimuksen linkki ei kuitenkaan avautunut ja  oli hassun muotoinen eli kyseessä oli ehkä väärinkäsitys? (Linkki on nyt vaihdettu parempaan.)
Vuonna 2020 julkaistussa ravitsemussuosituksia arvioivassa tieteellisessä artikkelissa Saturated Fats and Health: A Reassessment and Proposal for Food-Based Recommendations todettiin siis seuraavaa: "The recommendation to limit dietary saturated fatty acid (SFA) intake has persisted despite mounting evidence to the contrary. Most recent meta-analyses of randomized trials and observational studies found no beneficial effects of reducing SFA intake on cardiovascular disease (CVD) and total mortality, and instead found protective effects against stroke."
Suomeksi: "Suositusta rajoittaa tyydyttyneen rasvan käyttöä on pidetty voimassa huolimatta siitä, että tutkimusnäyttö sitä vastaan on kasvanut. Uusimmissa satunnaistetuista ja väestöseurantatutkimuksista laadituissa meta-analyyseissa ei olla havaittu, että tyydyttyneen rasvan vähentäminen vähentäisi sydän ja veriruonitauteja tai kokonaiskuolleisuutta, vaan että tyydyttyneen rasvan käyttö päin vastoin vähentää riskiä saada sydänkohtaus." (Meta-analyysit ovat katsauksia siihen asti julkaistun tutkimusnäytön kokonaisuuteen.) 
En nyt jaksa kirjata auki toisen lähteen sanomaa, koska tein sen itse artikkeliin.46.132.45.68 15. syyskuuta 2021 kello 19.11 (EEST)
replies: text: Lisäyksesi saantisuositukset-osioon alkoi sanoilla "Valtion ravitsemusneuvottelukunnan suositus on kuitenkin ristiriidassa aiheesta kertyneen tutkimusnäytön kokonaisuuden kanssa", mikä kertoo jo sen, että sinä pyrit täällä käymään omaa väittelyäsi ravitsemusneuvottelukunnan kanssa ja haet tutkimuksia tukemaan omaa mielipidettäsi. Wikipedia ei kuitenkaan ole sinun henkilökohtainen terveysblogisi. Sitä paitsi tyydyttyneiden rasvojen terveysvaikutuksille on oma artikkelinsa, jonne voit kerätä tutkimuksiasi. --Savir (keskustelu) 15. syyskuuta 2021 kello 19.20 (EEST)
replies: text: : Jos ravitsemussuositukset ovat ristiriidassa tieteellisen tutkimusnäytön kanssa, on mielestäni aiheellista todeta se samassa yhteydessä. (Valtion ravitsemusneuvottelukunnan jäsenten asiantuntemus ei voi ohittaa eri maiden lukuisten tutkijoiden saamia tieteellisiä tuloksia.) Voit myös vapaasti ehdottaa omaa muotoiluasi tähän.46.132.45.68 15. syyskuuta 2021 kello 19.27 (EEST)
replies: text: ::Toinen vaihtoehto on, että myös ne ravitsemussuositukset siirretään terveysosioon, mikä olisi varmaankin rakenteellisesti ihan järkevää.46.132.45.68 15. syyskuuta 2021 kello 19.31 (EEST)

text: ::Ravitsemussuositukset eivät ole terveysvaikutuksia, joten ne kuuluvat tähän artikkeliin. Niiden kritiikkiä voi laittaa tähän artikkeliin, mutta silloin pitää kertoa, kuka kritisoi. Pelkkä "tutkijat" ei riitä, sillä kyllähän "tutkijat" ovat myös puolustaneet suosituksia. --Savir (keskustelu) 15. syyskuuta 2021 kello 20.14 (EEST)
Ok, kirjasin nyt auki, kuka kritisoi ja missä. Plus tuhannet pahoittelut siitä, että sössin lähdeviitteen korjauksen kanssa. (Onnistui toivottavasti tällä kertaa.) 46.132.21.232 16. syyskuuta 2021 kello 01.23 (EEST)
thread_title: Terveysvaikutuksia koskeva laaja tutkimusnäyttö ristiriidassa ravitsemusneuvottelukunnan suosituksen kanssa